                             højesterets dom
                            afsagt onsdag den 8. maj 2013
sag 242/2011
(2. afdeling)
de danske bilimportører som mandatar for mla-gruppen a/s (tidligere mla a/s)
(advokat carsten lorentzen)
mod
skatteministeriet
(kammeradvokaten ved advokat anders vangsø mortensen)
i tidligere instans er afsagt dom af østre landsrets 13. afdeling den 30. juni 2011.
i pådømmelsen har deltaget fem dommere: per walsøe, thomas rørdam, jon stokholm,
hanne schmidt og oliver talevski.
påstande
appellanten, de danske bilimportører som mandatar for mla-gruppen a/s, har gentaget
sine påstande.
indstævnte, skatteministeriet, har påstået stadfæstelse.
supplerende sagsfremstilling
fokus merchant bank stod for invitationen til arrangementet i oslo. af invitationen fremgår
bl.a.:
       ”thursday 26th of october 2006
       07:30 pm – all night long
       fokus merchant bank has the pleasure in co-operation with bentley
       copenhagen & lamborghini copenhagen to invite you to an evening of
       absolutely delicious experiences in both beverage, gastronomy and entertainment.
                                                - 2 -
       with showing some of the world’s most exclusive and exquisite cars in both design and
       performance: bentley continental gt cabriolet, bentley continental gt coupé, bent-
       ley continental flying spur, lamborghini gallardo spyder, lamborghini gallardo
       coupé, lamborghini murclélago lp640 and in addition some of the classic models
       from both bentley and lamborghini.
       together with the opportunity to explore breitling watches and bulgari jewellery from
       bjerke urmaker and fashion show of furs from studio h. olesen the evening is nothing
       but complete with an intimate concert by briskeby and lise karlsnes.
       zahid ali will be your host for the evening and follow you through our special night
       treatment.
       we hope that you and your partner or a friend would like to and are able to participate
       in the above …
       please be aware that the invitation is exclusive and personal.”
det er oplyst, at invitationen blev sendt til 300 af bankens kunder, og at 98 personer tilmeldte
sig.
de udgifter, som mla kræver fuld fradragsret for vedrørende arrangementet i oslo, udgør
67.064,60 kr. beløbet angår efter mla’s oplysninger primært transport af biler til oslo, frem-
stilling af markedsføringsmateriale, rejseomkostninger til selskabets syv medarbejdere samt
betaling til et eventbureau for den praktiske tilrettelæggelse af salgsfremstødet. udgifterne til
underholdning, bespisning og servering af drikkevarer blev efter det oplyste afholdt af fokus
merchant bank.
af invitationen til arrangementet i københavn fremgår bl.a.:
       ”fredag den 17. november 2006
       kl. 18.00 på banevingen 9
       det er november. det er fredag. det er køligt udenfor. himlen er klar og mørk. aftenen
       er smuk. natten står på lur.
       skydriving by night.
       en eksklusiv og kosmopolitisk oplevelse med præsentation af nogle af husets seneste
       ”himmelvendte” nyheder;
                                                - 3 -
       bentley continental gt cabriolet, lamborghini murclélago lp640, lotus europa s.
       porsche 911 targa og porsche 911 gt3 rs.
       du er velkommen med ledsager til at indtage ovenstående sammen med diverse kulina-
       riske delikatesser og et internationalt udvalg af drikkevarer tilsat caroline henderson &
       band live med det helt nye repertoire ”love or nothin”.
       aftenen slutter, hvor natten starter…”
det er oplyst, at invitationen blev sendt til 1.500 personer, og at knap 300 accepterede invita-
tionen.
de udgifter, som mla kræver fuld fradragsret for vedrørende arrangementet i københavn,
udgør 163.037 kr. beløbet angår efter mla’s oplysninger bl.a. udgifter til fremstilling af
markedsføringsmateriale, tøj, dekorationer, opstilling af borde og stole, bespisning, drikkeva-
rer, musik og betaling til selskabets medarbejdere. mla har for domstolene frafaldet at gøre
gældende, at der er fuld fradragsret med hensyn til kuvert-prisen for buffeten, og har som
følge heraf nedsat sit krav om fuld fradragsret fra 251.577 kr. til 163.037 kr.
retsgrundlaget
i ligningslovens § 8, stk. 1, og § 8 stk. 4 (dagældende ligningslovs § 8, stk. 4, 1. pkt.), hedder
det:
       ”§ 8. ved opgørelsen af den skattepligtige indkomst fradrages udgifter, som i forbin-
       delse med den skattepligtiges erhverv er afholdt til rejser, reklame og lignende med det
       formål at opnå salg af varer og tjenesteydelser i det pågældende og senere indkomstår.
       …
       stk. 4. ved opgørelsen af den skattepligtige indkomst fradrages udgifter til repræsenta-
       tion dog kun med et beløb svarende til 25 pct. af de afholdte udgifter.”
i forarbejderne til ligningslovens § 8, stk. 4, jf. lovforslag nr. l 51, folketingstidende 1985-
86, tillæg a, sp. 1225 ff., hedder det bl.a.:
       ”1. lovens formål.
       …
                                          - 4 -
selv om man med forslaget begrænser fradraget for omkostninger, der efter de gæl-
dende regler er fuldt fradrag for, fordi de anses for driftsomkostninger, er en beskæring
af repræsentationsfradraget forsvarlig, når henses til de betydelige fordele, der generelt
er forbundet med skattereformen. man kan heller ikke se bort fra, at fuld fradragsret for
repræsentationsudgifter i visse tilfælde må antages at medvirke til, at udgifterne, der
grænser tæt op til privatforbrugsudgifter, kommer til at ligge på et højere niveau, end
det er rimeligt og nødvendigt.
…
3. gældende regler.
…
begrebet repræsentation er ikke defineret noget sted i skattelovgivningen. repræsenta-
tionsudgifter kan imidlertid beskrives som udgifter, som en skatteyder afholder for at få
afsluttet forretninger eller for at knytte eller bevare forretningsforbindelser, og de må
være afholdt over for personer, som ikke er knyttet som medarbejdere til erhvervsvirk-
somheden. repræsentation har karakter af opmærksomhed eller kommerciel gæstfrihed
over for forretningsforbindelser.
den kommercielle gæstfrihed antager i mange tilfælde samme former som privat gæst-
frihed. repræsentationsudgifter er således typisk udgifter til måltider, restaurationsbe-
søg, tobaks- og drikkevarer, gaver og opmærksomheder over for forretningsforbindelser
og deres familier, afholdelse af jubilæer, fødselsdage og forretningsindvielser samt end-
videre udgifter til underholdning og fornøjelser og deltagelse f.eks. i rejser, udflugter og
ferieophold.
…
5. forslaget.
…
afgrænsningsproblemer.
…
det er ofte vanskeligt at udsondre repræsentationsudgifter fra andre driftsomkostninger,
som f.eks. udgifter til personalegoder, reklame, rejser og salgsomkostninger i øvrigt.
afgræsningen over for disse udgifter har ikke hidtil haft den store betydning for opgø-
relsen af den skattepligtige indkomst, da der har været fuld fradragsret uanset hvilken
driftsomkostning, der var tale om. under den nye ordning vil denne afgrænsning imid-
lertid få afgørende betydning, og den vil derfor blive nærmere omtalt i det følgende.
…
reklameudgifter og gaver.
adgangen til at fradrage udgifter til reklame berøres ikke af det foreliggende lovforslag.
repræsentationsudgifter må derfor afgrænses i forhold til reklameudgifter.
i modsætning til repræsentationsudgifter er det karakteristisk for reklameudgifter, at de
normalt afholdes over for en ubestemt kreds af kunder eller potentielle kunder. rekla-
meudgifter tager endvidere sigte på at opretholde en virksomheds almindelige om-
dømme eller fremme dens interesser ved at gøre den kendt og fordelagtigt bemærket.
                                                 - 5 -
       der foreligger et særligt problem i relation til gaver og opmærksomheder. er et firma-
       mærke eller firmanavn påført en gavegenstand, vil udgifterne i almindelighed kunne
       betragtes som reklameudgifter, såfremt det drejer sig om gaver, der i reklameøjemed er
       fremstillet i et større antal eksemplarer, og som ikke er særligt kostbare. som eksempel
       herpå kan nævnes askebægre, papirknive, kuglepenne, kalendere, parkeringsskiver,
       tændstikæsker osv. med påtrykt firmanavn. det er tanken, at sådanne genstande altid
       skal anses for reklameartikler, hvis indkøbsprisen eller fremstillingsprisen ikke oversti-
       ger 100 kr. excl. moms.
       herudover vil gaver og opmærksomheder over for forretningsforbindelser og deres fa-
       milier skulle henføres til repræsentationsudgifter, forudsat at udgifterne har den for-
       nødne tilknytning til virksomhedens drift.
       bidrag, som i reklameøjemed ydes til lotterier o.lign., samt sponsorers bidrag til sports-
       folk, sportsklubber, kulturelle og lignende formål, skal fortsat anses for reklameudgifter,
       når virksomhederne opnår en hertil svarende ret til reklame for deres navn eller firma-
       mærke.
       udgifter, som en virksomhed afholder i anledning af virksomhedens jubilæum, indvi-
       else eller lignende, vil som anført normalt være fuldt fradragsberettigede, når udgifterne
       afholdes over for personalet. i det omfang der inviteres forretningsforbindelser til at
       deltage i et traktement i en sådan anledning, vil denne del af udgifterne til bespisning og
       underholdning m.v. normalt være at anse som repræsentationsudgifter. arrangementet
       kan dog have en sådan karakter, at der er tale om reklameudgifter. dette vil være tilfæl-
       det, hvor der åbnes adgang for offentligheden eller for en større og ubestemt kreds af
       personer. i så fald vil udgifter til mindre servering, der ikke har karakter af bespisning,
       kunne betragtes som fuldt fradragsberettigede reklameudgifter. endvidere vil udgifter til
       genstande af ubetydelig værdi, som uddeles til gæster og kunder, kunne anses som re-
       klameudgifter, selv om disse reklameartikler ikke er forsynet med firmamærke eller
       firmanavn. på samme måde vil udgifter til mindre traktementer, der afholdes i forbin-
       delse med messer og udstillinger eller pressemøder, hvor der er åben adgang for pressen
       og andre interesserede, kunne betragtes som reklameudgifter.
       …
       sammenkomster med blandet deltagelse.
       som nævnt er udgifter til personalearrangementer normalt fuldt fradragsberettigede. i
       det omfang der deltager forretningsforbindelser i sådanne arrangementer, vil en for-
       holdsmæssig del af udgifterne skulle henføres til repræsentationsudgifter.
       i en sammenkomst, som en virksomhed arrangerer for forretningsforbindelser, deltager
       ofte også medarbejdere fra virksomheden. til sådanne repræsentationssammenkomster
       anses udgifterne som helhed for afholdt over for forretningsforbindelserne, således at
       alle udgifterne skal henføres til repræsentationsudgifter.”
højesterets begrundelse og resultat
mla a/s (nu mla-gruppen a/s), der driver forretning med salg af nye og brugte luksusbi-
ler, deltog i 2006 i to arrangementer, et i oslo og et i københavn. sagen angår, om mla har
fuld fradragsret for en række udgifter, som selskabet har afholdt i forbindelse med de to ar-
rangementer, eller om selskabet alene har begrænset fradragsret på 25 %. mla ønsker fuld
                                                - 6 -
fradragsret i henhold til ligningslovens § 8, stk. 1, med henvisning til, at der er tale om rekla-
meudgifter. skattemyndighederne har alene godkendt fradrag for de nævnte udgifter med 25
% med henvisning til, at der er tale om udgifter til repræsentation, jf. ligningslovens § 8, stk. 4
(dagældende ligningslovs § 8, stk. 4, 1. pkt.).
det fremgår af forarbejderne til ligningslovens § 8, stk. 4, at repræsentation har karakter af
opmærksomhed eller kommerciel gæstfrihed over for forretningsforbindelser, og at repræ-
sentationsudgifter typisk er udgifter til bl.a. måltider, drikkevarer, underholdning og fornøjel-
ser. ved bedømmelsen af, om udgifter af den nævnte art kan fradrages fuldt ud som reklame-
udgifter eller begrænset som repræsentationsudgifter, skal der efter forarbejderne bl.a. lægges
vægt på, at reklameudgifter normalt afholdes over for en ubestemt kreds af kunder eller po-
tentielle kunder.
arrangementet i oslo blev afholdt af fokus merchant bank i samarbejde med mla. såvel
ved dette arrangement som ved arrangementet i københavn var der underholdning, bespisning
og servering af drikkevarer. det var efter det oplyste fokus merchant bank, der afholdt disse
udgifter vedrørende arrangementet i oslo. begge arrangementer var afgrænset til en bestemt
kreds af personer og adskilte sig derved fra det, som efter forarbejderne er typisk for reklame.
på denne baggrund havde hvert af arrangementerne samlet set efter højesterets opfattelse ka-
rakter af kommerciel gæstfrihed som beskrevet i forarbejderne til ligningslovens § 8, stk. 4.
for så vidt angår arrangementet i oslo, gælder dette, selv om arrangementet var for en ind-
budt del af fokus merchant banks kunder, som banken havde udvalgt. herefter og af de
grunde, landsretten har anført vedrørende spørgsmålet om effektiv markedsføring og mla’s
forpligtelser over for lamborghini, tiltræder højesteret, at de udgifter, som mla har afholdt i
forbindelse med arrangementerne, må anses for repræsentationsudgifter med begrænset fra-
dragsret, jf. ligningslovens § 8, stk. 4 (dagældende ligningslovs § 8, stk. 4, 1. pkt.).
højesteret stadfæster herefter dommen.
                                       thi kendes for ret:
                                               - 7 -
landsrettens dom stadfæstes.
i sagsomkostninger for højesteret skal de danske bilimportører som mandatar for mla-
gruppen a/s betale 30.000 kr. til skatteministeriet.
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.
